नर्मदा परिक्रमा
नर्मदा परिक्रमा का अर्थ है नर्मदा नदी की परिक्रमा करना। परंपरा के अनुसार मां नर्मदा परिक्रमा का वार्षिक चक्र प्रति वर्ष चतुर्मास की समाप्ति यानी प्रबोधिनी एकादशी के बाद शुरू होता है। मां नर्मदा परिक्रमा अपनी सुविधानुसार वर्ष भर की जा सकती है। #मां नर्मदा परिक्रमा# मार्ग में पड़ने वाले दर्शनीय स्थलों के परिचय के साथ साथ लगभग 12 दिन में की जा सकने योग्य कार, बस आदि से वाहन द्वारा यात्रा का विवरण इस प्रकार है। '(विशेष:- यद्यपि मार्ग की जानकारी हेतु पूरी सावधानी बरती गई है तथापि स्थानीय निवासियों सहयात्रियों एवम् मार्गस्थ आश्रमों अन्नक्षेत्र आदि से भी सहयोग एवम् मार्ग दर्शन प्राप्त करें, ताकि नर्मदा परिक्रमा के नियमों का पालन सुनिश्चित हो सके) अपनी सुविधानुसार दूरी और रात्रि विश्राम स्थल परिवर्तन कर समय कम या ज्यादा कर सकते हैं।' यह मार्ग नर्मदा उद्गम अमरकंटक से प्रारंभ है जो अमरकंटक में ही पूर्ण होता है, आप चाहें तो यह परिक्रमा नर्मदा नदी के तट पर पड़ने वाले किसी भी तीर्थ से प्रारंभ की जा सकती है। परिक्रमा का संकल्प ले कर मां नर्मदा को अपने दाहिनी ओर रख कर यात्रा प्रारंभ कर सकते हैं, तथा जहां से यात्रा प्रारंभ की गई वहीं यात्रा पूर्ण करें। • इस लेख के अंत में नीचे गूगल मैप के अनुसार 10 दिन का मार्ग भी दर्शित है जिसे परिक्रमा नियमों को ध्यान में रख कर सुगम यात्रा हेतु बनाया गया है* • 🙏🙏 नर्मदेहर 🙏🙏 दक्षिण तट यात्रा विवरण अमरकंटक से प्रारंभ:- पहला दिन 361 किलोमीटर 1. डिंडोरी - 103 कि.मी. अमरकंटक से डिंडोरी सीधा सड़क मार्ग है। पर्वतीय वनप्रदेश से जाता यात्रा पथ रमणीय है। डिंडोरी बड़ा नगर एवं जिला है। होटल, गेस्ट हाऊस, धर्मशाला आदि हैं। नर्मदा स्नान। 2. बरगी कालोनी - 258 कि.मी. सक्का-30, चावी-29, मोह गाँव-15, घुघरी-16, राम नगर-19, मधुपुरी-घोड़ा घाट-11, पद्मी चौराहा-4, महाराजपुर-16, घंसौर-55 और बरगी कालोनी-551 सक्का में देव नाला का दर्शनीय जल प्रपात तथा विशाल गुफा है। बरगी कालोनी में नूतन नन्दिकेश्वर महादेव-दर्शनीय। सती अवन्तीबाई सागर 422 फीट का बांध । मध्यप्रदेश सरकार का विश्रामालय है। नर्मदा स्नान । रात्रि निवास । दूसरा दिन 351 किलोमीटर 3. झोंतेश्वर - 95 कि.मी. तिलबाड़ा क्रोसिंग-26, चरगवा-33, गोटेगाँव-18 और जोतेसर-18 त्रिपुरासुन्दरी माताजी का भव्य दर्शनीय मन्दिर। मानसी गंगा। द्वारका पीठ शंकराचार्य की तपोभूमि । यात्री निवास-अन्नक्षेत्र। 4. हरदा - 256 कि.मी. ( 20 किमी दूर हंडिया माँ नर्मदा जी का नाभि स्थान ) पिपरिया-60, सोहागपुर-24, बाबई-31, बांदराभान-30, होशंगाबाद-6, सिवनी-मालवा-58 और हरदा-47 । बांद्राभान – नर्मदा तटे दर्शनीय स्थल। होशंगाबाद में प्रसिद्ध सेठानी का घाट, नर्मदा सत्संग भवन का नर्मदा मन्दिर (यहाँ नर्मदापुराण, नर्मदा प्रदक्षिणा, नर्मदा कल्पवल्ली पुस्तकें मिलती हैं।) गायत्री मन्दिर, बांकेबिहारी मन्दिर दर्शनीय। मध्यप्रदेश का प्रसिद्ध नगर। नर्मदा स्नान। रात्रि निवास। तीसरा दिन 294 किलोमीटर 5. ओमकारेश्वर - 243 कि.मी. थोड़ा वापिस आकर हंडिया-20, हरदा-20, अमलपुर-52, मुन्दी- 32, पुनासा-35, नर्मदा नगर-10, पुनासा गाँव-10, सनावद-48 और कोठी होकर ओमकारेश्वर-18 (हंडिया में नर्मदा तटे ऋद्धिनाथ महादेव-वसुन्धरा सेवा आश्रम। सामने नेमावर है। ओमकारेश्वर महादेव प्रसिद्ध ज्योतिर्लिंग है। दक्षिण तट पर ममलेश्वर महादेव है। द्वीप में जाने के लिये दो सेतु बने हैं। मन्दिर की सीड़ियों के नीचे आद्य शंकराचार्य जी के गुरु गोविन्द भगवत्पादाचार्य की गुफा तथा कोटी तीर्थ है। मान्धाता पर्वत की पैदल और नाव से परिक्रमा होती है। यहाँ कावेरी-नर्मदा संगम है। होटल, गेस्ट हाऊस, रात्रि निवास। परिक्रमावासी को यहां सावधानी रखनी चाहिए, नर्मदा जी को लांघकर जाने से परिक्रमा भंग होगी, उचित होगा उत्तर तट यात्रा में ॐकारेश्वर दर्शन करें।) 6. बकावां - 51 कि.मी. सनावद-13, बैडिया-19, कातोर-11 और बकावां-8) पहले नर्मदा जी के धावडी कुंड में से शिवलिंग प्राप्त होते थे। ओमकारेश्वर में बांध होने से वह डूब गया। यहाँ शिवलिंग निर्माण केन्द्र है। एक रु. से लेकर एक लाख रु. तक के शिवलिंग मिलते हैं। नर्मदा यात्रा की स्मृति में शिवलिंग ले सकते हैं। नर्मदा स्नान करें। चौथा दिन 249 किलोमीटर 7. प्रकाशा - 249 कि.मी. कानापुरा-8, पिपलगौन-11, बाड़ी-5, गौ गांवा-23, खरगोन-21, जुलवानिया -50, सेन्धवा-26, निवाली-21, पानसेमल-28, खेतिया-12, शहादा-26 और प्रकाशा-18 (प्रकाशा में तापी स्नान। केदारेश्वर, काशी विश्वनाथ, पुष्पदन्तेश्वर महादेव । दगडु महाराज प्रेरित अखंड रामधुन - आश्रम - अन्नक्षेत्र । दर्शनीय स्थान । शहादा से तोरणमाल-47 कि.मी. गिरिमथक दर्शनीय है) पांचवां दिन 326 किलोमीटर 8. 